અમરેલીમાં સિંયાઇ યોજનાનાં ઇજનરે લાંચ લેવાના કેસની તપાસ પોરબંદર ACBનેં સોંપાઇ– News18 Gujarati
અમરેલીમાં સિંયાઇ યોજનાનાં ઇજનરે લાંચ લેવાના કેસની તપાસ પોરબંદર ACBનેં સોંપાઇ
અમરેલી જીલ્લાની નાની સિંચાઇ યોજનાના ઇજનેર લાંચ કેસમાં 2015માં પકડાયા હતા તે કેસની તપાસ એન્ટી કરપ્શન બ્યુરો (પોરબંદર)ના પોલીસ ઇન્સ્પેક્ટરને સોંપવામાં આવી છે તેમ એક અખબારી યાદીમાં જણાવાયું છે.
Updated: May 16, 2018, 9:31 PM IST
આધારભૂત વિગતો અનુસાર, વર્ષ-૨૦૧૫માં નાની સિંચાઇ વિભાગ (અમરેલી) તરફથી એફ.ડી.આઇ.ટુ વાંકીયા બંધારા તથા ગામ પૂર સંરક્ષણ પાળો બાંધવાનું કામ મળતા કામ ચાલુ કરવામાં આવ્‍યું હતુ. ગામલોકોએ આ કામ અટકાવાતા આગળનું કામ થઇ શકે તેમ ન હોવાથી આ કામના ફરિયાદીએ પોતાના લેટરપેડ પર આ કામના આક્ષેપિતને લેખિતમાં જાણ કરી પોતાની એજન્‍સીને આ કામમાંથી છૂટા કરવા તેમજ કરેલ કામના નાણા ચૂકવી આપવા જણાવ્યું હતુ..
છટકા દરમિયાન આરોપીએ ફરિયાદી પાસે રૂ.૧ લાખ લાંચના નાણાની માંગણી કરી સ્‍વીકારી પોતાના રાજયસેવક તરીકેના હોદ્દાનો દુરૂપયોગ કરી ગુનાહિત ગેરવર્તણૂંક આચરી ગુન્હો કરેલો છે. આથી આરોપી બાવચંદભાઇ લક્ષ્‍મણભાઇ વાડદોરીયા વિરૂધ્‍ધ ભ્રષ્ટાચાર નિવારણ અધિનિયમ-૧૯૮૮ની કલમ-૭, ૧૩ની જોગવાઇ હેઠળ ગુન્‍હો દાખલ કરવામાં આવ્‍યો છે. આ ગુનાની વધુ તપાસ પોલીસ ઇન્‍સપેક્ટરશ્રી-એ.સી.બી.-પોરબંદરએ હાથ ધર્યાનું, લાંચ રૂશ્વત વિરોધી બ્‍યુરો-અમદાવાદના મદદનીશ નિયામકશ્રીની એક અખબારી યાદીમાં જણાવવામાં આવ્‍યું છે.